钦定古今图书集成/明伦汇编/官常典/第636卷 > 王济
## 钦定古今图书集成/明伦汇编/官常典/第636卷 > 王济

按《宋史》本传：“济字巨川，饶阳人。父恕，开宝中知秀州。
会盗起，城陷，为盗所杀，将并害济。济伏柩号恸，谓贼
曰：‘吾父已死，吾安用生为！但恨力不能杀汝，以报父
仇尔’。贼义之，舍去。既而官军大集，济脱身谒其帅朱
乙，陈讨贼之计，乙嘉之。后知杭州。郡城西有钱塘湖，
溉田千馀顷，岁久湮塞，济命工濬治，增置斗门，以备”
溃溢之患，仍以《白居易旧记》刻石湖侧，民利之。大中
祥符三年，徙知洪州，兼江南西路安抚使。属岁旱民
饥，躬督官吏为糜粥，日亲尝而给之。录饥民为州兵，
全活甚众。